
Nr. 582, datë 3.8.2016
[bookmark: OLE_LINK8][bookmark: OLE_LINK7]
PËR KALIMIN NË PËRGJEGJËSI ADMINISTRIMI MINISTRISË SË ZHVILLIMIT EKONOMIK, TURIZMIT, TREGTISË DHE SIPËRMARRJES, PËR SHOQËRINË “QENDRA SPORTIVE “KUQ E ZI””, SHA, TË SIPËRFAQES SË PËRGJITHSHME PREJ   2800 m², PËR T’U PËRDORUR PËR NDËRTIMIN E OBJEKTIT “KOMPLEKSI I RI I STADIUMIT KOMBËTAR” DHE PËR NJË NDRYSHIM NË VENDIMIN NR. 143, DATË 18.1.2012, TË KËSHILLIT TË MINISTRAVE, “PËR MIRATIMIN E LISTËS PARAPRAKE (PJESA E PARË + PJESA E DYTË) TË PRONAVE TË PALUAJTSHME PUBLIKE, SHTETËRORE, QË TRANSFEROHEN NË PRONËSI OSE NË PËRDORIM TË BASHKISË TIRANË, TË QARKUT   TË TIRANËS”
[bookmark: OLE_LINK20][bookmark: OLE_LINK19]
[bookmark: OLE_LINK2][bookmark: OLE_LINK1]Në mbështetje të nenit 100 të Kushtetutës dhe të neneve 8, pika 3, 10, 12 e 13, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Punëve të Brendshme dhe të ministrit të Zhvillimit Ekonomik, Turizmit, Tregtisë dhe Sipërmarrjes, Këshilli i Ministrave


VENDOSI:

[bookmark: OLE_LINK9][bookmark: OLE_LINK10][bookmark: OLE_LINK21][bookmark: OLE_LINK6][bookmark: OLE_LINK5][bookmark: OLE_LINK4][bookmark: OLE_LINK3]1. Kalimin në përgjegjësi administrimi Ministrisë së Zhvillimit Ekonomik, Turizmit, Tregtisë dhe Sipërmarrjes, për shoqërinë “Qendra sportive “Kuq e Zi””, sh.a., të sipërfaqeve 2 711 (dy mijë e shtatëqind e njëmbëdhjetë) m², pjesë e pasurisë 7/6, dhe të sipërfaqes 89 (tetëdhjetë e nëntë) m², pjesë e pasurisë 6/24, në zonën kadastrale 8160, me sipërfaqe të përgjithshme prej 2 800 (dy mijë e tetëqind) m² truall, sipas planrilevimit, që i bashkëlidhet këtij vendimi, për t’u përdorur për ndërtimin e objektit “Kompleksi i ri i Stadiumit Kombëtar”.
2. Prona e përcaktuar në pikën 1, të këtij vendimi, të hiqet nga lista e inventarit të pronave shtetërore, miratuar me vendimin nr. 143, datë 18.1.2012, të Këshillit të Ministrave.
[bookmark: OLE_LINK23][bookmark: OLE_LINK22]3. Ngarkohen Ministria e Zhvillimit Ekonomik, Turizmit, Tregtisë dhe Sipërmarrjes, Ministria e Punëve të Brendshme, Bashkia e Tiranës dhe kryeregjistruesi i Pasurive të Paluajtshme të Republikës së Shqipërisë të ndjekin procedurat e nevojshme për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTRI
Niko Peleshi

